Diari Oficial de la Generalitat Valenciana


Sumari del DOGV 9569, del 05-04-2023 (2023/3577)

RESOLUCIÓ de 31 de març de 2023, del conseller d'Economia Sostenible, Sectors Productius, Comerç i Treball, per la qual es modifica la Resolució de 29 de desembre de 2022, del conseller d'Economia Sostenible, Sectors Productius, Comerç i Treball, per la qual s'estableixen les bases i es convoca per a l'exercici 2023 el programa «Nous projectes territorials per al reequilibri i l'equitat - emprenedoria i microempreses», en el marc del Pla de recuperació, transformació i resiliencia, i s'incrementa i es distribueix l'import global màxim establit en aquesta resolució.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9569

Data del DOGV
:   05-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3577


Data del document
:   31-03-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 31 de març de 2023, del conseller d'Economia Sostenible, Sectors Productius, Comerç i Treball, per la qual es modifica la Resolució de 29 de desembre de 2022, del conseller d'Economia Sostenible, Sectors Productius, Comerç i Treball, per la qual s'estableixen les bases i es convoca per a l'exercici 2023 el programa «Nous projectes territorials per al reequilibri i l'equitat - emprenedoria i microempreses», en el marc del Pla de recuperació, transformació i resiliencia, i s'incrementa i es distribueix l'import global màxim establit en aquesta resolució. [2023/3577]  
En el DOGV 9512, de 16 de gener de 2023, es va publicar la Resolució de 29 de desembre de 2022, del conseller d'Economia Sostenible, Sectors Productius, Comerç i Treball, per la qual s'estableixen les bases i es convoca per a l'exercici 2023 el programa «Nous projectes territorials per al reequilibri i l'equitat - emprenedoria i microempreses», en el marc del Pla de recuperació, transformació i resiliència.  
  
Entre les condicions establides en el resolc quart de la resolució de convocatòria per a la concessió de la subvenció figura com un dels requisits que l'activitat autònoma s'haguera iniciat en el període comprés entre l'1 de gener de 2023 i el 28 de febrer de 2023. Atés que la disponibilitat pressupostària permet ampliar aquest període, la qual cosa redundarà en un major compliment dels objectius perseguits pel programa, es fa necessari modificar la resolució de convocatòria per a ampliar aquest període fins al 30 de juny de 2023.  
  
El resolc sisé de la resolució de convocatòria estableix que el termini per a la presentació de sol·licituds finalitza el 31 de març de 2023, per la qual cosa l'ampliació del període de l'inici de l'activitat autònoma que possibilita la sol·licitud de la subvenció fa necessari que es modifique també el termini per a la presentació de sol·licituds fins al 30 de juny de 2023.  
El resolc segon de la resolució de convocatòria estableix:  
«1. Aquestes subvencions es finançaran amb càrrec al capítol 4, codi de línia S8969000, «Emprenedoria social i innovadora», del subprograma 322.91, MRR Pla de recuperació, transformació i resiliència, per un import global màxim estimat de 249.538 euros, fons finançats en la seua integritat pel Mecanisme de recuperació i resiliència. En tot cas, la concessió d'aquestes subvencions queda condicionada a l'existència de crèdit adequat i suficient en el pressupost de LABORA Servei Valencià d'Ocupació i Formació per a l'exercici 2023.  
  
2. Per a facilitar la seua gestió, la dotació és objecte de territorialització de manera proporcional al nombre de persones registrades en LABORA Servei Valencià d'Ocupació i Formació, de la qual resulta la següent distribució estimativa:  
Alacant: 103.458,45 euros.  
Castelló: 25.976,91 euros.  
València: 120.102,64 euros.  
A fi de complir les obligacions relatives a l'etiquetatge climàtic (camp d'intervenció «047 Suport a processos de producció respectuosos amb el medi ambient i eficiència en l'ús de recursos en les pimes» de l'annex VI del Reglament (UE) 2021/241 del Parlament Europeu i del Consell, de 12.02.2021) i a l'etiquetatge digital (camp d'intervenció «100 Suport al treball per compte propi i a la creació d'empreses» de l'annex VII del mateix reglament), es reserva un 25 % de cadascun d'aquests imports per a projectes que contribuïsquen a la transició ecològica i un altre 25 % per a projectes que contribuïsquen a la transició digital.  
3. La dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana.  
4. En aplicació de l'article 11.6 del Decret 77/2019, els eventuals augments sobrevinguts en el crèdit disponible possibilitaran que es dicten resolucions de concessió complementàries per a aquelles sol·licituds que, complint tots els requisits, hagen sigut denegades per esgotament d'aquest.  
5. L'alteració de la distribució estimativa de la dotació (incloent els percentatges de reserva) no necessitarà una nova convocatòria. No obstant això, aquesta alteració serà objecte de publicació en el Diari Oficial de la Generalitat Valenciana.  
6. La publicitat a què fan referència els apartats anteriors no implicarà l'obertura de termini per a presentar noves sol·licituds ni l'inici d'un nou còmput de termini per a resoldre.»  
Vist que l'import de les sol·licituds presentades en totes les províncies supera l'import global màxim estimat en la resolució de convocatòria i atés que tant l'ampliació del període de l'inici de l'activitat autònoma que possibilita la sol·licitud de la subvenció com la modificació del termini per a la presentació de sol·licituds, augmentarà el nombre de sol·licituds presentades, i en existir disponibilitat pressupostària, és procedent incrementar la dotació inicial a fi de garantir un major grau de compliment de l'objecte d'aquesta actuació.  
En aplicació del resolc segon indicat de la resolució de convocatòria seria procedent distribuir l'increment de la dotació en els següents percentatges: Alacant, 41,46 %; Castelló, 10,41 %; València, 48,13 %.  
  
En virtut del que s'ha exposat, i de conformitat amb el que s'estableix en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat; i amb el que es preveu en l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, resolc:  
  
Primer  
Modificar el resolc quart de la Resolució de 29 de desembre de 2022, del conseller d'Economia Sostenible, Sectors Productius, Comerç i Treball, per la qual s'estableixen les bases i es convoca per a l'exercici 2023 el programa «Nous projectes territorials per al reequilibri i l'equitat - emprenedoria i microempreses», en el marc del Pla de recuperació, transformació i resiliència, que queda redactat de la següent manera:  
  
  
«Quart. Condicions per a la concessió de la subvenció  
La concessió de la subvenció requerirà:  
a) Haver iniciat l'activitat autònoma en el període comprés entre l'1 de gener de 2023 i el 30 de juny de 2023. A aquest efecte es considerarà com a data d'inici la que conste en el document de Declaració d'alta en el Cens d'obligats tributaris (models 036 o 037). En el cas que la persona sol·licitant ja haguera estat constituïda en personal treballador autònom amb anterioritat i, havent sigut baixa, torne a constituir-se en personal treballador autònom, es requerirà que l'activitat autònoma que inicia en el període indicat siga diferent de la que realitzava anteriorment; no podran simultaniejar-se ambdues i haurà d'aportar el certificat de l'IAE de 2022 i de 2023 on figuren les activitats desenvolupades.  
  
b) Mantindre la inscripció en LABORA Servei Valencià d'Ocupació i Formació fins a l'inici de l'activitat. No s'entendrà complit aquest requisit si la inscripció es produeix el mateix dia en què s'inicia l'activitat autònoma.  
c) Figurar d'alta en el Cens d'obligats tributaris i en el règim especial de treballadors autònoms o equivalent amb caràcter previ a la presentació de la sol·licitud.  
d) El projecte ha de complir condicions de viabilitat tècnica, econòmica i financera, per a la qual cosa caldrà l'informe de qualsevol de les entitats, públiques o privades, incloses en el Mapa d'Entitats de l'Ecosistema Emprenedor de la Comunitat Valenciana.  
e) Complir almenys una de les següents condicions:  
1) Desenvolupar l'activitat en algun dels municipis destinataris en 2022 del Fons de Cooperació Municipal per a la lluita contra el despoblament dels municipis de la Comunitat Valenciana, indicats en l'annex de la resolució de 29 de desembre de 2022.  
2) Desenvolupar una activitat que contribuïsca a la transició ecològica o a la transició digital, la qual cosa requerirà un informe de qualsevol de les entitats, públiques o privades, incloses en el Mapa d'Entitats de l'Ecosistema Emprenedor de la Comunitat Valenciana.  
f) Garantir el ple compliment del principi de «no causar perjudici significatiu» (principi «do no significant harm-DNSH»), d'acord amb el que es preveu en el Pla de recuperació, transformació i resiliència, en la Decisió d'execució del Consell relativa a l'aprovació de l'avaluació del Pla de recuperació i resiliència d'Espanya (Council Implementing Decision-CID) i en el Reglament (UE) 2021/241 del Parlament Europeu i del Consell, de 12 de febrer de 2021 i la seua normativa de desplegament.»  
  
Segon  
Modificar el resolc sisé de la Resolució de 29 de desembre de 2022, del conseller d'Economia Sostenible, Sectors Productius, Comerç i Treball, per la qual s'estableixen les bases i es convoca per a l'exercici 2023 el programa «Nous projectes territorials per al reequilibri i l'equitat - emprenedoria i microempreses», en el marc del Pla de recuperació, transformació i resiliència, que queda redactat de la següent manera:  
  
  
«Sisé. Forma i termini de presentació de sol·licituds  
1. La sol·licitud (comprensiva així mateix de la documentació exigida en el resolc seté) s'haurà de presentar preferentment de manera telemàtica en la seu electrònica de la Generalitat Valenciana, a través del procediment habilitat a aquest efecte i denominat «EAUTOP 2023 subvencions destinades a fomentar nous projectes territorials per al reequilibri i l'equitat - emprenedoria i microempreses». En la pàgina web de LABORA (http://www.labora.gva.es/ciutadania/busque-ajudes-subvencions/ajudes-foment-de-l-ocupacio), estarà disponible la informació sobre la convocatòria i s'habilitarà l'accés a la seu electrònica per a formular la sol·licitud, sense perjudici de poder presentar-la davant la corresponent Direcció Territorial de LABORA Servei Valencià d'Ocupació i Formació i la resta de llocs previstos en la normativa de procediment administratiu comú, utilitzant els impresos normalitzats localitzats en l'esmentada adreça d'internet. Qualsevol sol·licitud presentada seguint un procediment diferent dels que s'han descrit serà inadmesa.  
  
2. Per a la tramitació telemàtica s'haurà de disposar de signatura electrònica avançada, amb el certificat reconegut per a ciutadans (persona física) admés per la seu electrònica de la Generalitat (https://sede.gva.es). Si la sol·licitud es presenta telemàticament per un representant, aquest haurà d'estar prèviament autoritzat a través del registre de representants: https://www.accv.es/ciudadanos/registro-de-representantes/.  
3. El termini per a la presentació de sol·licituds s'iniciarà el dia 25 de gener de 2023 i finalitzarà el 30 de juny de 2023.»  
  
Tercer  
Incrementar en 4.000.000 euros (fons finançats en la seua integritat pel «Mecanisme de recuperació i resiliència»), l'import de la dotació inicial de 249.538 euros establida en la Resolució de 29 de desembre de 2022, del conseller d'Economia Sostenible, Sectors Productius, Comerç i Treball, per la qual s'estableixen les bases i es convoca per a l'exercici 2023 el programa «Nous projectes territorials per al reequilibri i l'equitat - emprenedoria i microempreses», en el marc del Pla de recuperació, transformació i resiliència, amb càrrec al capítol 4, codi de línia S8969, del subprograma 322.91, MRR. Pla de recuperació, transformació i resiliència.  
Després d'aquest increment, la dotació de la convocatòria ascendeix a 4.249.538 euros, segons es detalla a continuació:  
  
Dotació inicial:  
Alacant: 103.458,45 euros  
Castelló: 25.976,91 euros  
València: 120.102,64 euros  
Total: 249.538 euros  
  
Increment:  
Alacant: 1.658.400 euros  
Castelló: 416.400 euros  
València: 1.925.200 euros  
Total: 4.000.000 euros  
  
Dotació final:  
Alacant: 1.761.858,45 euros  
Castelló: 442.376,91 euros  
València: 2.045.302,64 euros  
Total: 4.249.538 euros  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la seua publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 31 de març de 2023.- El conseller d'Economia Sostenible, Sectors Productius, Comerç i Treball: Rafael Climent González.